Гэта, бачна, меў на ўвазе і старшыня Глыбоцкага райвыканкама Алег Морхат, калі тры гады таму ўпершыню ўбачыў электрадойку ў Мінску на выставе і прама адтуль забраў яе, а потым угаварыў кіраўніцтва ААТ “Глыбоцкі малочна-кансервавы камбінат” набыць такія ўстаноўкі і перадаць бясплатна для ўладальнікаў падсобных гаспадарак, якія трымаюць па пяць кароў. Адтуль і пайшло. Хутка па хадайніцтву старшыні суседняга Шаркаўшчынскага раённага Савета дэпутатаў Уладзіміра Шпеца камбінат набыў таксама электрадойку і для Венедзікта Казарэвіча з аграгарадка Вялікае Сяло.